સ્વામીશ્રીની કૃપાદૃષ્ટિથી પાંચ વર્ષ માટે તેઓશ્રીની અંગત સેવાનો મહામૂલો લહાવો પ્રાપ્ત થયો. તે દરમ્યાન તેઓશ્રીને અત્યંત નિકટતાથી નિહાળવાની સુવર્ણતક પ્રાપ્ત થઈ. સદા ઇષ્ટદેવ શ્રીહરિમાં નિમગ્ન એવા સ્વામીશ્રીનું દિવ્ય અને ભવ્ય વ્યક્તિત્વ અનેક સદ્ગુણોથી અલંકૃત છે. તેમાંનો એક ગુણ સૌ કોઈને ઊડીને આંખે વળગે એવો છે - તેઓનો સૌ પ્રત્યેનો નિઃસ્વાર્થ, નિર્મળ અને નિઃસીમ પ્રેમ.